钦定古今图书集成/明伦汇编/官常典/第646卷 > 王涣 任峻 > 窦允
## 钦定古今图书集成/明伦汇编/官常典/第646卷 > 王涣 任峻 > 窦允

按《晋书良吏传》：“允，字雅，始正人也。除浩亹长，勤于为
政，劝课田蚕，平均调役，百姓赖之。迁谒者。泰始中诏
曰：‘当官者能洁身修己，然后在公之节乃全。身善有
章，虽贱必赏。此兴化立教之务也’。”谒者窦允前为浩
亹长，以修勤清白见称河右。是辈当擢用，使立行者
有所劝。主者详复参访，有以旌表之。拜临水令，克己
厉俗，改修政事，士庶悦服，咸歌咏之。